పవన విద్యుత్తు
పవన విద్యుత్తు అనగా గాలిని ప్రత్యేక యంత్రాల ద్వారా విద్యుచ్ఛక్తిగా మార్చడం. 2007 నాటికి ప్రపంచం మొత్తమ్మీద సుమారు 94.1 గిగావాట్ల విద్యుచ్చక్తి ఉత్పత్తి అవుతున్నదని అంచనా. ప్రస్తుతానికి ప్రపంచం వినియోగించే మొత్తం విద్యుత్తులో పవన విద్యుత్తు వినియోగం కేవలం 1 శాతమే అయినా, 2000 నుంచీ 2007 వరకు ఐదురెట్ల వేగంతో అభివృద్ధి చెందుతూ వస్తోంది. చాలా దేశాలలో ఇది చెప్పుకోదగ్గ స్థాయిలో వాడుకలో ఉంది. డెన్మార్క్ లో 19%, స్పెయిన్, పోర్చుగల్ లో 9%, జర్మనీ, ఐర్లాండ్ లలో 6% విద్యుదుత్పత్తి పవనశక్తినుంచే ఉత్పత్తి అవుతున్నది. భారతదేశంలో పవన శక్తి మొత్తం ఉత్పత్తిలో 1.6 శాతం దాకా ఉంది.
జర్మనీ
జర్మనీ ఐరోపాలో అతి పెద్ద దేశీయ ఆర్థికవ్యవస్థగా ఉంది. ప్రపంచవ్యాప్తంగా నామమాత్ర జిడిపి ద్వారా నాల్గవ స్థానంలో ఉంది. 2008లో జిడిపి (పిపిపి) 5 వ స్థానంలో ఉంది. పారిశ్రామికీకరణ యుగం నుండి ఈ దేశం ఒక చోదకశక్తిగా, నవయుగ రూపకర్తగా ఉంది. ఆర్థికవ్యవస్థ ప్రపంచీకరణతో మరింత ప్రయోజనకరంగా మారింది. 2006లో $1.133 ట్రిలియన్ల ఎగుమతులతో (యూరోజోన్ దేశాలతో కలిపి) జర్మనీ ప్రపంచపు అత్యుత్తమ ఎగుమతిదారు దేశంగా €165 బిలియన్ల వర్తకపు మిగులు కలిగి ఉంది. మొత్తం జిడిపిలో సేవల రంగం 70%, పారిశ్రామిక రంగం 29.1%, వ్యవసాయ రంగం 0.9% వాటాను కలిగి ఉన్నాయి. ఇంజనీరింగ్ రంగంలో ఉత్పత్తి అధికంగా చేస్తూ ఉంది. ప్రత్యేకించి ఆటోమొబైల్, యంత్రాలు, లోహాలు, రసాయన వస్తువులు ఉత్పత్తులు అధికంగా ఉన్నాయి. గాలి మరలు సౌరశక్తి సాంకేతికతల ఉత్పత్తిలో జర్మనీ ప్రపంచంలోనే ప్రథమస్థానంలో ఉంది. హనోవర్, ఫ్రాంక్ఫర్ట్ బెర్లిన్ వంటి అనేక జర్మనీ నగరాలలో అతిపెద్ద సాంవత్సరిక అంతర్జాతీయ వర్తక ప్రదర్శనలు, సమావేశాలు నిర్వహించబడతాయి.